


Nolikuma 4.pielikums

ATKLĀTS KONKURSS
“Aizsargekipējuma piegāde Jelgavas pašvaldības policijas vajadzībām”
Identifikācijas Nr. JVP 2026/116/AK

Līguma projekts

LĪGUMS Nr. JPP/5-40/26/__
“Aizsargekipējumi iegāde Jelgavas pašvaldības policijas vajadzībām”

Dokumenta parakstīšanas datums ir pēdējā pievienotā
droša elektroniskā paraksta un tā laika zīmoga datums

Jelgavas valstspilsētas pašvaldības iestāde “Jelgavas pašvaldības policija”, reģistrācijas Nr. 90000031705, juridiskā adrese Mazais ceļš 3, Jelgava, LV-3001 (turpmāk – Pasūtītājs), tās priekšnieka Māra Velves personā, kurš rīkojas saskaņā ar Jelgavas pašvaldības policijas nolikumu, no vienas puses, un 
_____________________________, reģistrācijas Nr._______________, juridiskā adrese __________________________, LV-____ (turpmāk – Piegādātājs), kuru uz statūtu pamata pārstāv tās valdes priekšsēdētājs/loceklis _________________,  no otras puses, un abi kopā saukti „Puses” un katrs atsevišķi „Puse”, 
atbilstoši atklātam konkursam “Aizsargekipējuma iegāde Jelgavas pašvaldības policijas vajadzībām”, (identifikācijas Nr. JVP 2026/71/AK) (turpmāk – Konkurss), noslēdz šo līgumu (turpmāk – Līgums) par sekojošo:

1. Līguma priekšmets
1.1. [bookmark: _Hlk103850336]Pasūtītājs pasūta un Piegādātājs apņemas par atlīdzību Līgumā noteiktajā termiņā piegādāt aizasargekipējumu, kas ir 12 komplekti ķermeņa aizsargekipējums (pūļa kontrolei un masu nekārtībām), 2 ķiveres, 2 vairogi (turpmāk – Prece), atbilstoši Tehniskajam piedāvājumam (turpmāk arī - 1.pielikums) par Finanšu piedāvājumā (turpmāk arī - 2.pielikums) norādīto cenu.

2. Līgumcena un norēķinu kārtība
2.1. Kopējā līgumcena ir EUR __________ (___euro, ___centi) bez pievienotās vērtības nodokļa, turpmāk – PVN.
PVN (21%) ir EUR _____ (___euro, ___centi), kopējā līgumsumma ar PVN ir EUR _________ (___ euro, ___ centi).
2.2. Līguma 2.pielikumā norādītā Preces cena visā Līguma darbības laikā nedrīkst tikt paaugstināta. Pusēm vienojoties, Līguma 2.pielikumā norādītajai cenai var tikt piešķirta atlaide.
2.3. Preces cenā ietilpst visi nodokļi (izņemot PVN), maksājumi, nodevas, transporta un citi izdevumi, kas maksājami sakarā ar Līguma saistību izpildi, tai skaitā arī Preces piegādes un izkraušanas izdevumi.
2.4. Pasūtītājs maksā Piegādātājam par faktiski piegādāto Preces daudzumu saskaņā ar 2.pielikumā noteikto Preces cenu. 
2.5. PVN likme tiek piemērota atbilstoši Rēķina izrakstīšanas brīdī Latvijas Republikas spēkā esošajiem normatīvajiem aktiem, neveicot atsevišķus grozījumus Līgumā.
2.6. Pasūtītājs samaksu par saņemto Preci veic ar pārskaitījumu uz Piegādātāja norādīto bankas kontu (Līguma 13.punkts), 15 (piecpadsmit) dienu laikā no pieņemšanas-nodošanas akta parakstīšanas un Rēķina saņemšanas dienas. 
2.7. Pasūtītājs par piegādāto Preci maksājumu veic ar pārskaitījumu no Pasūtītāja konta numura, kas tiks precizēts pasūtījuma veikšanas brīdī.
2.8. Par apmaksas datumu tiek uzskatīts tas datums, kurā nauda tiek ieskaitīta Piegādātāja kontā.
2.9. Piegādātājs rēķinu par Preci Pasūtītājam nosūta uz oficiālo e-adresi _DEFAULT@90000031705 un uz e-pasta adresi: gramatvediba@policija.jelgava.lv, xml datnei pievienojot e-rēķina informāciju .pdf formātā. Puses piekrīt elektroniski sagatavotiem rēķiniem bez paraksta un akceptē šādi nosūtītus rēķinus par attaisnojamiem. 
2.10. Pasūtītājam kopējās Līgumcenas ietvaros ir tiesības iepirkt tādu Preces daudzumu, kāds tam ir nepieciešams tā darbības nodrošināšanai, t.i., Pasūtītājam nav pienākums izpirkt visu Līguma 2.1.punktā norādīto kopējo līgumcenu, ja Pasūtītājam zūd nepieciešamība iegādāties Preci objektīvu apstākļu vai nepārvaramas varas, tai skaitā tādu no Pasūtītāja gribas neatkarīgu valsts pārvaldes institūciju lēmumu un rīcības vai normatīvo aktu pieņemšanas un spēkā stāšanās rezultātā, kas būtiski ierobežo Pasūtītāja tiesības un spējas uzņemties attiecīgās līgumsaistības.

3. Preces nodošana - pieņemšana
3.1. Piegādātājs atbilstoši Pasūtītāja norādījumiem nodrošina Preces piegādi – Mazais ceļš 3, Jelgavā.
3.2. Piegādātājs ar saviem resursiem nodrošina Preces nodošanu Pasūtītāja norādītajās telpās.
3.3. Piegādātājs piegādā Preci, iepriekš ar Pasūtītāja pārstāvi saskaņojot precīzu Preces piegādes laiku.
3.4. Piegādātājs piegādā Preci iepakojumā, kas nodrošina Preces saglabāšanu labā stāvoklī, kā arī nodrošina Preces drošu pārvadāšanu (pārnēsāšanu) un izkraušanu.
3.5. Piegādātājs nes pilnu materiālo atbildību par Preci līdz tās nodošanai Pasūtītājam.
3.6. Preces nodošana notiek Pasūtītāja un Piegādātāja pārstāvju klātbūtnē, pārbaudot Preces pavaddokumentos norādīto informāciju un faktiski piegādāto Preces skaitu. 
3.7. Ja Preces nodošanas laikā tiek konstatēti būtiski trūkumi, bojājumi vai Preces iesaiņojuma bojājumi, Puses sagatavo un paraksta defektu aktu, kurā norāda atklātos trūkumus. Preci, kurai konstatēti trūkumi, Preces vai iepakojuma bojājumi, Pasūtītājs nepieņem un atdod to Piegādātājam. Piegādātājam par saviem līdzekļiem konstatētie trūkumi vai bojājumi jānovērš divu nedēļu laikā. 
3.8. Pasūtītājs ne vēlāk kā divu nedēļu laikā pēc Līguma 3.9.punktā noteiktā kārtībā veiktās Preces nodošanas pārbauda Preces atbilstību Tehniskajai specifikācijai un paraksta pieņemšanas – nodošanas aktu par Preces atbilstību Tehniskajai specifikācijai. 
3.9. Ja Pasūtītājs pēc Preces pieņemšanas un pārbaudes laikā konstatē Preces neatbilstību Tehniskajai specifikācijai, Pasūtītājs ne vēlāk kā 20 (divdesmit) dienas pēc Preces saņemšanas sagatavo Defektu aktu, kurā Pasūtītājs norāda atklātos trūkumus. 
3.10. Piegādātājs pieņem Pasūtītāja pretenzijas par nodotās Preces neatbilstību Tehniskajai specifikācijai viena mēneša laikā pēc Preces nodošanas. 
3.11. Piegādātājam par saviem līdzekļiem jāaizvieto Tehniskajai specifikācijai neatbilstošā Prece, kura norādīta Defektu aktā ar atbilstošu Preci ne vēlāk kā viena mēneša laikā pēc defektu akta saņemšanas.
3.12. Abpusēja pieņemšanas – nodošanas akta parakstīšana par Preces atbilstību Tehniskajai specifikācijai tiek veikta vienīgi pēc Defektu aktā/-os norādītās Preces aizvietošanas ar Tehniskajai specifikācijai atbilstošu Preci. Pasūtītājam ir tiesības veikt aizvietotās Preces atbilstības tehniskajai specifikācijai pārbaudi piecu darbdienu laikā pēc aizvietotās Preces nodošanas dienas. 
3.13. Par Preces pieņemšanas dienu tiek uzskatīta diena, kad Puses abpusēji paraksta nodošanas – pieņemšanas aktu par Preces atbilstību Tehniskai specifikācijai. Akts kļūst par Līguma neatņemamu sastāvdaļu un ir pamats Līguma 2.9.punktā minētā Rēķina izrakstīšanai. Pēc Preces nodošanas dienas visi jautājumi par Preces kvalitāti tiek risināti Līguma 4.nodaļā noteiktajā kārtībā. 
3.14. Visi Pušu sagatavotie defektu akti kļūst par Līguma neatņemamu sastāvdaļu. Gadījumā, ja defektu aktu paraksta tikai Pasūtītājs, tam ir tāds pats juridiskais spēks, kā tad, ja to parakstītu abas Puses.
3.15. Līguma noteikumi, kas uzliek Piegādātājam pienākumu novērst Preces trūkumus un atkārtoti piegādāt kvalitatīvu Preci Līgumā noteiktajos termiņos, nav uzskatāmi par pamatu Preces piegādes termiņa pagarināšanai un līgumsoda nepiemērošanai.

4. Preces kvalitāte un garantija
4.1. Piegādātājs piegādā kvalitatīvu un Līguma 1.pielikumam atbilstošu Preci. 
4.2. Precei jābūt komplektētai atbilstoši Tehniskajam piedāvājumam un saskaņā ar pasūtījumu. Precei jābūt ražotāja standarta iepakojumā, komplektācijā un atbilstošā marķējumā. Jābūt norādītam Preces sastāvam un lietošanas instrukcijai latviešu valodā.
4.3. Precei jāatbilst Latvijas Republikas un Eiropas Savienības spēkā esošo normatīvo aktu un Eiropas Savienības standartu prasībām, jābūt ar CE marķējumu.
4.4. Preces iepakojumam jāatbilst rūpnīcas izgatavotājas standartiem un jāgarantē ilgstoša glabāšana.
4.5. Preci jāpiegādā iepakojumā, kas nodrošinās Preces saglabāšanu tās pārvadāšanas un glabāšanas laikā atbilstoši ražotāja noteiktām prasībām. Precei jābūt iepakotai tā, lai transportēšanas laikā saglabātos nemainīga Preces kvalitāte. 
4.6. Piegādātājs atbild par Preces kvalitāti un atbilstību Līguma noteikumiem visu garantijas laiku, un šai sakarā sedz Pasūtītājam visus pierādītos ar Preces neatbilstību kvalitātei un Līguma noteikumiem saistītos zaudējumus.
4.7. Preces garantijas termiņš ir ___ (______) mēneši no Preces pieņemšanas-nodošanas akta parakstīšanas dienas. 
4.8. Garantijas periodā Pasūtītājam ir tiesības Piegādātājam pieteikt pretenzijas par Preces kvalitāti, t.i. bojājumiem un apslēptiem defektiem (turpmāk – Garantijas defekti), kurus nebija iespējams konstatēt Preces pieņemšanas brīdī vai kuri neatbilst Tehniskajam piedāvājumam (Līguma 1.pielikums) (turpmāk – Pretenzija). Garantijas periodā konstatētie Garantijas defekti, ja tie nav radušies Pasūtītāja vainas dēļ, Piegādātājam jānovērš par saviem līdzekļiem 20 (divdesmit) darba dienu laikā no defekta pieteikšanas dienas.
4.9. Garantijas laikā Garantijas defekti tiek novērsti, veicot garantijas remontu, izmantojot kvalitatīvas rezerves daļas, materiālus un kvalificētu darbaspēku vai arī veicot Preces nomaiņu pret jaunu, kvalitatīvu un Līguma noteikumiem atbilstošu Preci.
4.10. Ja Piegādātājs neveic neatbilstošās Preces remontu vai nomaiņu 20 (divdesmit) darba dienu laikā no Pretenzijas saņemšanas brīža, tiek noteikts Līgumsods 0,1% apmērā no Preces cenas par katru kavēto dienu. 
4.11. Ja objektīvu iemeslu dēļ Precei nevar veikt remontu vai to nomainīt pret atbilstošu Preci Līguma 4.8.punktā noteiktajā termiņā, Puses var vienoties par citu Preces remonta/piegādes termiņu. 
4.12. Ja Piegādātājs 20 (divdesmit) darba dienu laikā pēc Pretenzijas saņemšanas vai citā termiņā, ja Puses par to vienojušās, nav izpildījis Līguma 4.8.punktā noteiktās saistības, tad Pasūtītājam ir tiesības pieprasīt atmaksāt naudu, kas Piegādātājam samaksāta par nekvalitatīvo Preci, saņemot Līguma 4.10.punktā noteikto Līgumsodu par katru dienu līdz pilnai Preces cenas atmaksas dienai.
4.13. Atzinuma par Preces kvalitāti saņemšanai Puses var pieaicināt neatkarīgu ekspertu. Ja pieaicinātais eksperts apstiprina nekvalitatīvās Preces faktu, zaudējumi, kas Pasūtītājam radušies sakarā ar eksperta pieaicināšanu, jāsedz Piegādātājam.

5. Pasūtītāja tiesības un pienākumi
5.1 Pasūtītājs ir atbildīgs par savu Līguma saistību savlaicīgu un pilnīgu izpildi, kā arī par Līgumam atbilstošas piegādātas Preces apmaksu Līgumā noteiktajā kārtībā un termiņos.
5.2 Ja Pasūtītājs neveic samaksu par Preci Līguma 2.6.punktā norādītajā termiņā, tad Piegādātājam ir tiesības prasīt un Pasūtītājam ir pienākums 30 (trīsdesmit) dienu laikā pēc pieprasījuma saņemšanas samaksāt Piegādātājam līgumsodu 0,1% (viena desmitā daļa procenta) apmērā no termiņā nenomaksātās summas par katru nokavēto dienu.
5.3 Pasūtītājam ir tiesības pieprasīt Piegādātājam informāciju par Preces piegādi, kā arī par Līguma izpildes gaitu un to kavējošiem faktoriem.
5.4 Pasūtītājam ir tiesības nepieņemt Preci, kurai ir konstatēti Trūkumi vai Preces Rēķins neatbilst Līgumā noteiktajām prasībām.
5.5 Pasūtītājam ir tiesības iesniegt Piegādātājam pamatotu pretenziju par Preces trūkumiem.

6. Piegādātāja tiesības un pienākumi
6.1. Piegādātājs apliecina, ka:
6.1.1. ir tiesīgs slēgt Līgumu, pārzina tā saturu un uzņemto saistību apjomu un piegādās Līguma noteikumiem un Latvijas Republikā spēkā esošo normatīvo aktu prasībām atbilstošu Preci;
6.1.2. Līguma saistību izpilde netiks kavēta vai apgrūtināta, kam par pamatu varētu būt Piegādātāja saistības ar trešajām personām;
6.1.3. ievēros Pasūtītāja norādījumus Līguma izpildes laikā;
6.1.4. Prece atbilst spēkā esošajiem standartiem, kā arī citām Pasūtītāja izvirzītajām Preces kvalitātes prasībām, kā arī Preces izgatavotāja sniegtajai informācijai;
6.1.5. Piegādātājs ir atbildīgs par savu Līgumā noteikto saistību pilnīgu un savlaicīgu izpildi.
6.2. Piegādātājam ir pienākums:
6.2.1. Piegādāt Preci, kas atbilst Tehniskajam piedāvājumam, termiņā līdz 3 (trim) mēnešiem no Līguma noslēgšanas dienas;
6.2.2. pirms Preces piegādes saskaņot ar Pasūtītāja kontaktpersonu Preces piegādes laiku;
6.2.3. pamatojoties uz Pretenzijā norādīto, veikt Preces remontu/apmaiņu pret Līguma noteikumiem atbilstošu Preci; 
6.2.4. nekavējoties, bet ne vēlāk kā 1 (vienas) darba dienas laikā, informēt Pasūtītāju par visiem Līguma izpildes laikā esošajiem vai iespējamajiem sarežģījumiem, kas varētu aizkavēt ar šo Līgumu uzņemto saistību izpildi;
6.2.5. ja Piegādātājs nenodrošina Preces piegādi Līgumā noteiktajā termiņā, Pasūtītājam ir tiesības prasīt un Piegādātājam ir pienākums 30 (trīsdesmit) dienu laikā pēc pieprasījuma saņemšanas samaksāt Pasūtītājam līgumsodu 0,1% (viena desmitā daļa procenta) apmērā no attiecīgās Preces pasūtījuma summas par katru nokavēto dienu. Minētā līgumsoda summu Pasūtītājs var ieturēt, veicot daļēju Piegādātāja izrakstītā rēķina apmaksu.
6.2.6. pēc Pasūtītāja pieprasījuma nekavējoties sniegt informāciju par Preces piegādi;
6.2.7. veicot piegādi, ievērot ražotāja un normatīvo aktu noteiktās Preču transportēšanas prasības.

7. Kontaktpersonas
7.1. Līguma izpildes nodrošināšanai Puses pilnvaro kontaktpersonas, kuras ir atbildīgas par Preces pasūtīšanu/piegādi, Līguma pārraudzīšanu, Līguma ietvaros risināmajiem darba jautājumiem un kuras ir pilnvarotas veikt nepieciešamās darbības, kas nodrošinātu sekmīgu Līguma izpildi:
7.1.1. No Pasūtītāja puses kontaktpersona ir ________, tālruņa numurs: +371 _______, e-pasta adrese:  _____________.
7.1.2. No Piegādātāja puses kontaktpersona ir ______, _______, _______________.
7.2. Gadījumā, ja kāda kontaktpersona nespēj pildīt savus uzdevumus, tad attiecīgā Puse 3 (trīs) darba dienu laikā nozīmē citu darbinieku, par ko nekavējoties rakstiski paziņo otrai Pusei. 

8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
8.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei, pievienojot kompetentas institūcijas izdotu izziņu, kas satur minēto ārkārtējo apstākļu darbības apstiprinājumu un to raksturojumu.
8.3. Pēc nepārvaramas varas apstākļu izbeigšanās Līguma saistības tiek turpinātas, ārkārtas apstākļu pastāvēšanas termiņu neieskaitot Līguma darbības termiņā, un, attiecīgi pagarinot Līguma termiņu par laika periodu, kurā pastāvēja nepārvaramas varas apstākļi.

9. Zaudējumu atlīdzināšana
9.1. Puses par Līgumā noteikto savu saistību nepildīšanu vai nepienācīgu izpildi atbild saskaņā ar Latvijas Republikas normatīvajiem aktiem un Līguma noteikumiem, zaudējumu nodarīšanas gadījumā atlīdzinot otrai Pusei nodarītos zaudējumus.
9.2. Līgumsoda samaksa netiek ieskaitīta zaudējumu summas aprēķinā.
9.3. Līgumsoda un zaudējumu atlīdzināšana neatbrīvo Puses no saistību pilnīgas izpildes.

10. Strīdu izskatīšanas kārtība
10.1. Visus strīdus un domstarpības, kas varētu rasties šī Līguma izpildes laikā, Puses risinās savstarpēju pārrunu ceļā.
10.2. Strīdi un domstarpības, par kurām nav panākta vienošanās pārrunu ceļā, tiks izskatīti Latvijas Republikas normatīvajos aktos noteiktajā kārtībā – tiesā.

11. Līguma termiņš
11.1. Līgums stājās spēkā ar parakstīšanas brīdi un ir spēkā līdz pilnīgai Pušu ar šo Līgumu uzņemto saistību izpildei.
11.2. Līgums var tikt izbeigts pirms termiņa Līgumā un normatīvajos aktos noteiktajos gadījumos, kā arī Pusēm abpusēji vienojoties.
11.3. Pasūtītājam ir tiesības vienpusēji atkāpties no Līguma, par to brīdinot Piegādātāju vismaz 5 (piecas) darba dienas iepriekš, ja:
11.3.1. Piegādātājs neievēro Līgumā noteikto Preces piegādes termiņu un Piegādātāja nokavējums ir sasniedzis 20 (divdesmit) dienas;
11.3.2. Piegādātājs nepilda kādas Līgumā noteiktās saistības un ja Piegādātājs šādu neizpildi nav novērsis 5 (piecu) darba dienu laikā pēc attiecīga Pasūtītāja paziņojuma saņemšanas;
11.3.3. Piegādātājam piemērotā līgumsoda apmērs sasniedzis 10 % (desmit procentus) no kopējās līgumcenas bez PVN;
11.3.4. Iestājies kāds no Publisko iepirkumu likuma 64.panta pirmajā daļā minētajiem gadījumiem.
11.4. Pasūtītājam ir tiesības vienpusēji atkāpties no Līguma, par to brīdinot Piegādātāju vismaz 10 (desmit) darba dienas iepriekš, ja:
11.4.1. ja ir notikusi Piegādātāja labprātīga vai piespiedu likvidācija;
11.4.2. pret Piegādātāju ir uzsākta maksātnespējas vai bankrota procedūra, vai tā darbībā ir apturēta.
11.5. Pasūtītājam ir tiesības vienpusēji izbeigt Līgumu pirms Līguma termiņa beigām, 30 (trīsdesmit) dienas iepriekš par to rakstiski brīdinot Piegādātāju, norādot Līguma izbeigšanas objektīvos iemeslus.
11.6. Pasūtītājs ir tiesīgs vienpusēji lauzt Līgumu, 10 (desmit) dienas iepriekš par to rakstiski brīdinot Piegādātāju, ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.7. Piegādātājam ir tiesības vienpusēji atkāpties no Līguma, par to brīdinot Pasūtītāju vismaz 5 (piecas) darba dienas iepriekš, ja Pasūtītājs neapmaksā rēķinu Līgumā noteiktajos termiņos un nokavējums pārsniedz 30 (trīsdesmit) dienas.
11.8. Līguma 11.3., 11.4., 11.6. un 11.7.punkta gadījumā Pusei, kura vienpusēji izbeidz Līgumu, nav jāatlīdzina otrai Pusei zaudējumi, kas radušies saistībā ar Līguma izbeigšanu pirms termiņa.


12. Līguma apakšuzņēmēji
12.1. Bez rakstiskas saskaņošanas ar Pasūtītāju, Piegādātājs Līguma izpildei nav tiesīgs veikt apakšuzņēmēju nomaiņu, kā arī papildu apakšuzņēmēju piesaisti.
12.2. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 
12.2.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
12.2.2.  tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Piegādātājs atsaucies Iepirkumā, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta otrajā daļā  minētajiem pretendentu izslēgšanas nosacījumiem, kas tika vērtēti Iepirkumā;  
12.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR, atbilst Publisko iepirkuma likuma 42. panta otrajā daļā minētajiem pretendentu izslēgšanas iemesliem;
12.2.4. apakšuzņēmēja maiņas rezultātā tiktu izdarīti tādi grozījumi Piedāvājumā, kuri, ja sākotnēji būtu tajā iekļauti, ietekmētu Piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
12.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Piedāvājumā, būtu ietekmējušas Piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
12.4. Pasūtītājs pieņem lēmumu atļaut vai atteikt Piegādātājam apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

13. Konfidencialitāte
13.1. Piegādātājs ievēro konfidencialitāti, tajā skaitā:
13.1.1. aizsargā, neizplata un bez iepriekšējas Pasūtītāja rakstiskas atļaujas saņemšanas neizpauž trešajām personām pilnīgi vai daļēji ar Līgumu vai citu ar to izpildi saistītu dokumentu saturu, tostarp tehniska, komerciāla un jebkāda cita rakstura informāciju par Pasūtītāja darbību, kas kļuvusi pieejama Piegādātājam Līguma izpildes laikā;
13.1.2. bez Pasūtītāja rakstiskas atļaujas nepublisko vai jebkādā citā veidā trešajām personām, tostarp plašsaziņas līdzekļiem, nesniedz informāciju un neizpauž viedokli par Līguma izpildes gaitu. Piegādātājs nodrošina, ka tā apakšuzņēmēji un darbinieki ievēro un izpilda šo nosacījumu. 
13.2. Pasūtītājs ievēro konfidencialitāti un bez iepriekšējas Pasūtītāja rakstiskas atļaujas saņemšanas neizpauž trešajām personām pilnīgi vai daļēji ar Līgumu vai citu ar to izpildi saistītu dokumentu saturu.
13.3. Konfidencialitātes ierobežojumi neattiecas uz publiski vispārpieejamu informāciju, kā arī uz informāciju, kuru saskaņā ar Līgumu ir paredzēts darīt zināmu trešajām personām.
13.4.  Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos. 
13.5. Ja Līguma parakstīšanas brīdī vai visā Līguma darbības laikā Līdzējiem ir pieejami vai tiek iegūti personas dati, katrs Līdzējs apliecina, ka veic šo personas datu apstrādi, ievērojot normatīvo aktu prasības, kas reglamentē personas datu apstrādi un aizsardzību, tostarp, Eiropas Parlamenta un Padomes regulas 9ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (Vispārīgā datu aizsardzības regula) prasības un citu tiesību aktu prasības, kas regulē personas datu apstrādes atbilstību normatīvajām prasībām. Līdzēji apliecina, ka veic personas datu apstrādi tikai Līgumā paredzētajiem mērķiem, tam nepieciešamajā apjomā un nodrošina šo personas datu apstrādes drošību un aizsardzību, to neizpaušanu trešajām personām, izņemot personām, ko Līdzēji iesaista Līguma izpildē, tādā apjomā, kādā informācija ir nepieciešama līgumsaistību izpildei; un valsts iestādēm, normatīvajos aktos noteiktajos gadījumos un kārtībā, uzņemoties atbildību par visiem zaudējumiem, kas varētu rasties kādam no līdzējiem, ka otrs Līdzējs pārkāpj vai neievēro Līgumā noteikto apņemšanos attiecībā uz personas datu apstrādi un aizsardzību. Personas datu, kuru apstrādi veic Līdzēji, pamatojoties uz Līgumu, glabāšanas termiņš ir ne ilgāk kā tas pamatoti nepieciešams mērķiem, kādiem konkrētie personas dati tiek apstrādāti, izņemot gadījumus, kad personas datu apstrādei pastāv cits juridisks pamats.

14. Citi noteikumi
14.1. Visi Līguma grozījumi ir spēkā tikai tad, ja tie nav pretrunā Publisko iepirkumu likuma 61.panta regulējumam, noformēti rakstveidā un ir Pušu parakstīti. Līguma grozījumi ar to parakstīšanas brīdi kļūst par Līguma neatņemamu sastāvdaļu.
14.2. Visa no Līguma izrietošā korespondence ir noformējama rakstveidā un nosūtāma adresātam parakstīta ar drošu elektronisko parakstu uz oficiālo e-pastu vai uz Līgumā norādīto korespondences adresi ierakstītas vēstules veidā, ar kurjeru vai nododama personīgi pret parakstu. Pa pastu nosūtītās vēstules tiks uzskatītas par saņemtām septītajā dienā pēc to nodošanas pastā.
14.3. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām. 
14.4. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
14.5. Puses ar saviem parakstiem šajā Līgumā apliecina, ka tās rīkojas Līgumā norādīto juridisko personu vārdā un uzdevumā, un tām ir šādām darbībām attiecīgs pilnvarojums. Ja izrādās, ka šīs juridiskās personas neeksistē vai arī to pārstāvjiem nav juridisko personu pilnvarojuma parakstīt šo Līgumu, bet pašas juridiskās personas neatzīst ar Līgumu uzņemtās saistības, uzskatāms, ka pārstāvji rīkojušies kā fiziskas personas, kas uzņemas visas attiecīgajam Līguma dalībniekam šajā Līgumā noteiktās saistības un atbild par to izpildi ar visu savu mantu.
14.6. Puses apliecina, ka viņiem ir saprotams šī Līguma saturs un nozīme un viņi Līgumu atzīst par pareizu un abpusēji izdevīgu. Līguma lietotajiem jēdzieniem un formulējumiem Puses piekrīt un apliecina, ka Līgums sagatavots pareizi – vadoties no Pušu sniegtās informācijas, kuru Puses uzskata par pietiekamu un vispusīgi izklāstītu šajā Līgumā.
14.7. Līgums ar diviem pielikumiem ir sagatavots latviešu valodā kopā uz __ (____________) lapām un pieejams abpusēji parakstīts elektroniskā formātā ar drošu elektronisko parakstu, kas satur laika zīmogu.

15. Pušu rekvizīti un paraksti

Jelgavas valstpilsētas pašvaldības iestāde         
“Jelgavas pašvaldības policija”		                   
Reģistrācijas Nr. LV90000031705 	
Mazais ceļš 3, Jelgava, LV-3001				
AS SEB banka 					
SWIFT: UNLALV2X 				SWIFT: 
Konts: LV09UNLA0008010130566 			Konts: 
Priekšnieks: Māris Velve

